Իշխանություն (ֆիլմ, 2018)

«Իշխանություն» (), ամերիկյան կատակերգություն-դրամա՝ նկարահանված 2018 թվականին։ Ֆիլմի ռեժիսորը և սցենարիստն է Ադամ Մաքքեյը։ Գլխավոր դերերում նկարահանվել են Էմի Ադամսը, Սեմ Ռոքուելը, Սթիվ Կարելը և Քրիստիան Բեյլը, որը մարմնավորել է ԱՄՆ փոխնախագահ Դիկ Չեյնիին։ Ֆիլմում նկարագրվում է, թե ինչպես Չեյնին հարթելով իր ուղին, դառնում է ԱՄՆ-ի ամենաազդեցիկ փոխնախագահը։

Ֆիլմը Միացյալ Նահանգներում էկրան է բարձրացել 2018 թվականի դեկտեմբերի 25-ին։ Ֆիլմն ստացել է բազմաթիվ մրցանակներ և անվանակարգեր, ներառյալ՝ 8-ը Կինոակադեմիայի մրցանակաբաշխությունում, 6 մրցանակ Ոսկե գլոբուսում և ևս 6-ը՝ Բրիտանական Ակադեմիայի 72-րդ մրցանակաբաշխությունում։ Իրենց դերակատարման համար Բեյլը, Ադամսն ու Ռոքուելը երեք մրցանակաբաշխություններում էլ ներկայացված են եղել, իսկ Ոսկե Գլոբուսում Բեյլը հաղթող է ճանաչվել «Լավագույն դերասան կատակերգությունում կամ մյուզիքլում» անվանակարգում։

Սյուժե 
Երբ աշխարհում կառավարում են փողն ու կապերը, միայն մարդը կարող է ստանալ անսահման ազդեցություն։ Համոզելու յուրօրինակ ձիրքը, արտասովոր խելքն ու ամենաբարձր ատյանների հասանելիությունը նրան թույլատրեցին դառնալ տիկնիկախաղաց ողջ աշխարհի ուժեղների մեջ։ Մնալով ստվերային խաղացող՝ նա ընդմիշտ փոխեց պատմության ընթացքը։

Դերերում 

 Քրիստիան Բեյլ — Դիկ Չեյնի
 Էմի Ադամս — Լին Չեյնի
 Սթիվ Կարել — Դոնալդ Ռամսֆելդ
 Սեմ Ռոքուել — Ջորջ Ուոքեր Բուշ
 Պիլլ Էլիսոն — Մերի Չեյնի
 Ջես Պլեմոնս — Քուրթ, պատմող
 Լիլի Ռեյբ — Էլիզաբեթ Չեյնի
 Թայլեր Փերի — Քոլին Փաուել
 Ջասթին Քըրք — Լուիս Լիբբի
 Լիզա Գեյ Հեմիլթոն — Կոնդոլիզա Ռայս
 Շի Ուինգհեմ — Ուեին Վինսենթ
 Էդդի Մարսան — Փոլ Վուլֆովից
 Ստեֆանիա Օուեն — Ջոան, պատմող (ձայն)
 Ադամ Բերթլի — Ֆրենկ Լունտց
 Քըրք Բովիլ — Հենրի Քիսինջեր
 Ջիլ Արմենանտելիան — Կարեն Հյուզ
 Բիլլ Քեմփ — Ջերալդ Ֆորդ
 Ալեքս Մակնիկոլի — երիտասարդ Դիկ Չեյնի
 Էյդան Գեյլ — երիտասարդ Դիկ Չեյնի
 Քեյնի Սփենի — երիտասարդ Լին Չեյնի
 Քերոլայն Քեննեդի Դարրենս — երիտասարդ Լին Չեյնի
 Վայոլեթ Հիքս — երիտասարդ Լիզ Չեյնի

Արտադրություն 
2016 թվականի նոյեմբերի 22-ին հայտարարվել է, որ «Paramount Pictures» կինոընկերությունը ձեռք է բերել Դիկ Չեյնիի պատմության էկրանավորման իրավունքը։ Վերջինս եղել է Halliburton ընկերության գործադիր տնօրենը և ըստ համընդհանուր կարծիքի դարձել է ամենաազդեցիկ փոխնախագահը Ամերիկայի պատմության մեջ։ Նաև հայտնի դարձավ, որ կատակերգության սցենարը գրելու է Ադամ Մաքքեյը, հենց նա էլ լինելու է նախագծի ռեժիսորը։ Որպես ֆիլմի պրոդյուսերներ հանդես կգան Բրեդ Փիթը, Դեդե Գարդները, Ջերեմի Քլայները, Ադամ Մաքքեյը և նրա գործընկերներ Ուիլ Ֆերրելն ու Քևին Մեսիքը «Gary Sanchez Productions» պրոդյուսերական ընկերությունից։ 2017 թվականի ապրիլին Դիկ Չեյնիի դերում ընտրվեց Քրիստիան Բեյլը։ Որպեսզի համապատասխանի կերպարին, Բեյլը քաշն ավելացրել է 30 ֆունտով։

Թողարկում 
2018 թվականի դեկտեմբերի 25-ին Ֆիլմը թողարկվել է Կանադայում և Միացյալ նահանգներում։ Նախապես հայտարարվել էր, որ պետք է թողարկվեր 2018 թվականի դեկտեմբերի 14-ն։ Միացյալ Թագավորությունում ֆիլմի ցուցադրությունը տեղի է ունեցել 2019 թվականի հունվարի 25-ին, իսկ եվրոպական այլ քաղաքներում և Հոնկոնգում՝ փետրվարին։

Ֆիլմի պաշտոնական թրեյլերը ցուցադրվել է 2018 թվականի հոկտեմբերի 3-ին։

Ծանոթագրություններ 

Անգլերեն ֆիլմեր
2018 ֆիլմեր
Ամերիկյան դրամա ֆիլմեր
Ամերիկյան կենսագրական ֆիլմեր
Ամերիկյան ֆիլմեր
Իրական դեպքերի հիման վրա նկարահանված ֆիլմեր
Իրական դեպքերի վրա հիմնված դրամա ֆիլմեր
BAFTA մրցանակի դափնեկիր ֆիլմեր
Ամերիկյան կատակերգական դրամա ֆիլմեր
Ֆիլմեր, որոնց գործողությունները տեղի են ունենում Վաշինգտոն ԿՇ-ում
Ամերիկյան ԼԳԲՏ ֆիլմեր
Ֆիլմեր, որոնց գործողությունները տեղի են ունենում 1960-ականներին